Аварирали и катастрофирали тирове, снегопочистване затвори път в Северна България - Haskovo.NET\n17:42, 30 ное 2020 г.\nПътят Разград-Исперих се затваря за движение на камиони над 12 тона, за да бъде извършено снегопочистване, съобщиха от Областната дирекция на МВР.\nПродължава да е затворен и пътят за Попово заради два ударили се ТИР-а. Няма данни за пострадали хора при инцидента. Обходният маршрут - през село Балкански, също е невъзможен за пътуване, тъй като румънски ТИР е аварирал на разклона към селото на влизане от Благоево.\nЗа неопределено време е затворен за движение главният път от Велико Търново до Омуртаг. Причината е изтегляне на два аварирали тежкотоварни автомобила и почистване, съобщи за БТА дежурният в Областно пътно управление. Няма осигурен обходен маршрут. Настилките в областта са мокри, обработват се и се опесъчават. Товарните коли са аварирали в района на антоновското село Моравица. Над региона продължава да вали умерено силен сняг.\nНИМХ обяви предупредителен жълт код за цялата страна заради съществената промяна на времето и сложната метеорологична обстановка. За района на София прогнозата предвижда снежната покривка да достигне до 10-12 сантиметра.


„Сърцето на Поморие” тупти от днес, средствата ще бъдат за реанимационна маса\n04 Януари 2019, Петък, 19:29 ч.\n„Вярвам, че скоро поморийското АГ отделение ще се сдобие с ново съоръжение в помощ на всички новородени деца. Убеден съм в успеха на благотворителната кампания, но най-хубавото е, че тя ще ни обедини и мотивира за други подобни каузи и за много добри дела”, каза кметът Иван Алексиев. Заедно с председателя на Общински съвет Адам Адамов, кметът пусна първите капачки в двете метални сърца. Примерът им бе последван от десетки жители и гости на града.\nСърцатата инициатива на Поморие, Каблешково и Ахелой очаква своите нови последователи!\nОбсъдиха отчета на бюджета в Несебър Трагедия! Мъж се удави в р. Велека на плаж Синеморец Почина известен генерал от КГБ Кобилкина преподава креватни умения на гърци Майката на Владо Карамазов – готина рокерка!\nСрам за държавата ни щом се надяваме на отпадъци,че да купим животоспасяваща апаратура.Крадете по-малко бе серсеми със серсеми.Иначе мерим п...и със Европа,а не можем да оборудваме болниците си със съвременна модерна апаратура.Сраааам.


Кизилжар - Жетису Прогноза 18 септември 2020 - xG Статистика\nКизилжар – Жетису Прогноза 18 септември 2020\nxGprognozi.com » Футболни Прогнози » Кизилжар – Жетису Прогноза 18 септември 2020\n0.46 xG / 0,71 G\n0.49 xG / 1,67 G\n1.10 xGA / 1,86 GA\n0.83 xG / 1,14 G\n0.51 xG / 0,67 G\nНа 17.10.2020 един срещу друг се изправят отборите на Кизилжар и Жетису. Двубоят е част от програмата на 30 кръг във Казахстан Висша Лига. За последно двата отбора се изправиха един срещу друг в шампионатен двубой на 27.08.2020. Той завърши при резултат Жетису 3 - 0 Кизилжар. Преглеждайки мачовете на двата отбора в последните седмици, Кизилжар показва добро лице като домакин, докато Жетису се представя на ниво като гост. От началото на сезона в Казахстан Висша Лига, Кизилжар печели средно по 2 точки в домакинствата си. Жетису добавя към актива си средно по 1,5 точки в гостуванията си.\nОт резултатите на Кизилжар като домакин може да направим извод, че нападението на отбора си върши чудесно работата. Играчите на Кизилжар в предни позиции се възползват максимално от положенията, които отбора създава и реализират средно по 1,67 гола като домакин.\nКато домакин Кизилжар допуска повече голове във вратата си (1,33), в сравнение с очакваните допуснати попадения според статистиката (0.90). Ако Кизилжар запази същия интензитет на игра в защита в следващите мачове, очакваме, че резултатите ще се подобрят. Това неизменно ще окаже влияние върху позицията на отбора и борбата му за по-челно класиране.\nСпрямо статистиката, с която разполагаме за гостуванията на Жетису, вкараните попадения (0,67) са повече отколкото очакваните (0.51). Това означава, че нападението на Жетису е в страхотна форма и показва добра индивидуална класа. Нападателите на отбора определено имат нюх пред гола.\nВ гостуванията си Жетису допуска повече голове във вратата си (1,33 ), в сравнение с очакваните средно допуснати попадения (0.99 ) според статистиката. Поне към момента изглежда, че бранителите на Жетису вършат добре своята работа, но от тук нататък ще е необходимо повече концентрация. Наставникът на Жетису има какво още да подобрява в играта в защита на своя отбор.\nКизилжар - Жетису Резултати\nСпоред статистиката, с която разполагаме, в последните години двата отбора са изиграли общо 7 мача помежду си в Казахстан Висша Лига. Във въпросните 7 двубоя, Кизилжар записа 1 победи, Жетису триумфира в 5 мача и 1 мача завършват с равенство. Според данните, с които разполагаме, Кизилжар и Жетису вкарват средно по 2,29 гола, когато играят един срещу друг. Залог на гол-гол печели в 43% от съперничествата помежду им. Линията от 2.5 гола е покрита в 43% от срещите.\nСтатистика на Кизилжар и Жетису в предишните 7 мача между тях в Казахстан Висша Лига.\nЖетису 3-0 Кизилжар\nКизилжар 1-1 Жетису\nЖетису 2-1 Кизилжар\nКизилжар 1-0 Жетису\nЖетису 2-0 Кизилжар\nКизилжар 0-2 Жетису\nКизилжар - Жетису Статистика\nПодробна статистика от мачовете на Кизилжар и Жетису през настоящия сезон. Бутон "Всички" показва статистика само за мачовете на Кизилжар като домакин и Жетису като гост.\n2 Астана 7 14 4 2 1 6 1.86 1.00 133013\n3 Ордабаси 9 13 4 1 4 2 1.56 1.33 033003\n4 Кайзар 7 13 4 1 2 2 1.00 0.71 133030\n5 Тобол 8 13 4 1 3 1 1.38 1.25 303030\n6 Шахтьор Караганди 7 11 3 2 2 1 1.14 1.00 330311\n7 Жетису 7 10 3 1 3 1 1.14 1.00 100033\n8 Тараз 7 7 1 4 2 -1 1.29 1.43 311011\n3 Астана 4 8 2 2 0 6 2.00 0.50\n4 Кайзар 3 7 2 1 0 2 1.33 0.67\n9 Тараз 3 4 1 1 1 0 1.67 1.67\n1 Ордабаси 4 7 2 1 1 4 2.50 1.50\n2 Шахтьор Караганди 4 7 2 1 1 1 1.50 1.25\n6 Жетису 3 3 1 0 2 -2 0.67 1.33


Българското общество се сеща за учителите само два пъти в годината – веднъж около 24-ти май, когато в социалните мрежи всички възторжено се юрват да вървят с народа възродени, макар че не знаят кой е написал този свещен химн и защо, аджеба науката е слънце; и втори път – в деня на будителите, когато пускат снимки на възрожденци без изобщо да знаят кои са – просто някакви мустакати хора, които са живели някога си и са направили нещо си там…\nНо за образованието трябва да се говори всеки ден, защото мащабите на неграмотността вече са катастрофални.\nВижте само как пишат хора, които са завършили училище, а някои дори и университет – вече се смята за обичайно да пишат „сигорно“, „копувам“, „незнам“, „медий“, „емоций“ и т.н. И дори не се срамуват от неграмотността си.\nПървосигналните граждани, които реагират емоционално и не обичат да разсъждават, са свикнали да хвърлят цялата вина върху учителите. Дали обаче те са виновни?\nВсъщност учителската професия е най-унизената в обществото – българските учители са хора, които едва оцеляват с мизерни заплати, а държавата им казва – вие сте ненужни, вашият труд струва стотинки и няма никаква полза от вас. Разбираемо е властта да разсъждава по този начин, все пак в правителството има само трима образовани министри – Томислав Дончев, Боил Банов и Кирил Ананиев. Другите просто няма как да разберат необходимостта от знания. Министър-председателят дори се гордее, че е чел само една книга. И не е ясно дали я е дочел…\nНай-голяма вина обаче носят родителите. Преобладаващата част от тях са пълни тъпаци и пращат децата си на училище, не за да се учат, а за да им се махнат от главата и да не им се пречкат вкъщи. Те смятат, че учителите са им длъжни. Че трябва не само да образоват, но и да възпитават децата им. А, ако – недай Боже! – посмеят да им пишат двойка, родителите-тъпаци отиват в училище и търсят саморазправа.\nКак да работят учителите, когато авторитетът им ежедневно се оспорва от някакви нискочели примати? Как да очакват полагащото им се уважение от учениците, когато те идват в училище със самочувствието на превъзхождаща класа, и се държат агресивно и нагло?\nКак очаквате децата ви да станат грамотни и образовани, при положение, че вкъщи пълните главите им само с малоумия – говорите им за зодии, за предсказанията на леля Ванга и кака Данга, за вредата от ваксините, за ползата от казармата и за задължителната омраза към съседите?\nПотресаващо е да чуеш от ученик изречението „ма за кво да го уча тва, ве, то няма да ми трябва в живота“. Ми да бе, пич, то нищо няма да ти трябва. Нито таблицата за умножение ще ти трябва, нито азбуката ще ти трябва. Я виж майка ти и баща ти колко добре си живеят, без да ги знаят тия неща. Що ти трябва да се затормозяваш…\nТакова поколение отглеждате.\nВ кварталното училище отсреща е записан син на митничар. Всеки ден го докарват две коли с охрана. От какво го пази малоумният му баща? И как ще го опази с тия две коли мутри? Какъв е смисълът от тая демонстрация?\nСъгласен съм, че учебниците са много зле написани, програмата е остаряла и отблъскваща. Но за това учителите нямат вина. За учебниците отговорност носи министерството на образованието и разните там комисии, които одобряват съдържанието. Те трябва да бъдат изритани от комисиите и да им се забрани да припарват до министерството.\nЕто какво трябва да се направи незабавно, ако искаме да спрем катастрофата:\nЗаплатите на всички учители да бъдат увеличени три пъти.\nЗа посегателство върху учител и опити за саморазправа да се налага наказание от 20 години затвор.\nДа бъде строго забранено на родителите да влизат в училище, освен ако не са поканени на родителска среща или повикани от учителяь\nДа бъдат изготвени нови учебници в съответствие със съвременната наука. Ако не може да ги измислите, препишете ги от държави с модерно образование като Финландия, Швеция, Германия.\nДа бъдат закрити 90 процента от българските университети. Не може държава с 5 милиона население да има 50 университета. На всички е ясно, че те не дават никакво образование, а са просто търговски дружества, които продават дипломи и осигуряват незаслужени заплати на някакви псевдопреподаватели. 5 университета са напълно достатъчни за България.\nСубсидиите на университетите да не зависят от броя на студентите, а от постиженията им. Основният критерий при оценяването на постиженията е колко от завършилите успяват да се реализират по специалността си.\nТова са само първите стъпки.\nИ те трябва да се извършат спешно.\nОсвен ако не искаме да сме страната на тъпаците.\nИли май вече не ни пука…


Играй & спечели с Tennis.bg & Head - Всички Игри\nВ навечерието на "Australian Open" Tennis.bg подновява своята традиционна игра с прогнози. В течение на всеки един ден ще бъдат предлагани най-интересните двубои, които вие потребителите ще можете да предвиждате. Предложените за деня прогнози ще бъдат с различна сложност и това ще бъде определяно чрез степенуване с точки. Как да участв... Виж още за играта и\nВ навечерието на "Australian Open" Tennis.bg подновява своята традиционна игра с прогнози. В течение на всеки един ден ще бъдат предлагани най-интересните двубои, които вие потребителите ще можете да предвиждате. Предложените за деня прогнози ще бъдат с различна сложност и това ще бъде определяно чрез степенуване с точки. Как да участвате? - Нужно е да влезете в уебсайта www.tennis.bg в специалния раздел, посветен на „Игра“; - Да попълните коректно своите Име и Фамилия; - Да въведете валиден актуален e-mail адрес и парола; - Всеки ден ще бъдат публикувани най-интересните тенис двубои от "Australian Open", които ще бъдат достъпни за прогнозиране непосредствено преди началото им. Те ще бъдат различен брой според етапа на състезанието и ще се определят от екипа на сайта. Задължително условие е да има минимум 12 часа време за прогнозиране между въвеждането на срещата и нейното начало; - Всеки потребител започва с нулев актив и може да избира предложените за деня прогнози, които ще бъдат с различна сложност и това ще бъде определяно чрез степенуване с точки; - Задължително е в хода на турнира е да направите минимум 20 прогнози, за да участвате в крайното класиране за разпределението на наградите; - При промяна на начален час, отказване на даден тенисист в хода на двубоя или друго независещо от екипа на сайта условие, всеки един мач може да бъде отменен и точки да не се присъдят; - При равен брой точки в крайното класиране, по-напред ще се класира участникът с по-малък брой прогнози. При ново равенство ще се тегли жребий; - Допълнителен бонус от 50 точки може да вземете при споделяне на играта във Facebook чрез специалния бутон затова в секцията "Игра"; - За всеки отделен мач залагате по 10 точки и в началото може да имате отрицателен актив, но бързо имате възможност да спечелите много повече точки. При възникнали въпроси може да се свържете с нас чрез: info@tennis.bg\nОбщи разпоредби 1. Настоящата игра, наричана за краткост „Играта“, се организира от "Тен.БГ" ЕООД Ид.№ 202240754, Адрес: гр. София 1404, ул. Твърдишки проход No 15, ап. 21-22, наричан по-долу „Организатори“; 2. Играта е с продължителност 14 календарни дни и се провежда в периода от 17.01.2022 до 30.01.2022 година; 3. Играта се провежда в Интернет-страницата www.tennis.bg, в тематичен и брандиран раздел; 4. Участието в играта не е обвързано с покупка на продукт, произвеждан и/или предлаган от някои от Организаторите, или което и да е трето лице; 5. Играта се организира и провежда на български език и единствено на територията на Република България; 6. В Играта имат право да участват само физически лица на възраст над 18 години; 7. Участвайки в тази Игра, участниците приемат да се ангажират с тези общи условия и да спазват техните разпоредби. 8. При въвеждане на некоректни данни или при основателни съмнения за използване на фалшива самоличност, грешно попълнени данни, подвеждащи данни и/или др.подобни, администраторът по своя преценка може да прекрати или ограничи достъпа на Потребителя, както и да закрие акаунта без отправяне на допълнително уведомление до Потребителя. Лични данни - Включвайки се в настоящата Игра, участниците дават съгласието си и предоставят доброволно личните си данни (имена и e-mail) за цели свързани с Играта, разпространението на наградите, както и последващи информационни кампании за актуални или предстоящи инициативи и други съобщения в полза на потребителя. Участникът има право да откаже да получава последващи информационни кампании за актуални или предстоящи промоции, инициативи и други съобщения в полза на потребителя по всяко време. В случай, че участникът се откаже от получаването на информационни бюлетини по време на срока на играта, той прекратява участието си за награда считано от момента на прекратяване. - С участието в настоящата Игра, участниците се съгласяват, че в случай на спечелване на награда, техните имена ще бъдат публикувани на сайта Tennis.bg(https://www.tennis.bg) и във Фейсбук (https://www.facebook.com/Tennis.bg) чрез специални разкриващи визии. Участниците дават съгласието си Организаторите или оторизирани от тях лица да се свържат с тях на предоставеният e-mail адрес, с цел уточняване на доставката и получаването на наградата. - Организаторите полагат дължимата грижа събирането, обработването и съхраняването на личните данни на всички участници в настоящата Игра, да се извършва при стриктно спазване на разпоредбите на Закона за защита на личните данни. - Организаторите отговарят за защита на информацията на участниците, станала им известна по повод играта, предмет на тези Общи условия, освен в случаите на непреодолима сила, случайно събитие или злоумишлени действия на трети лица. Права и задължения - Организаторите си запазват правото по всяко време да допълват или променят Общите условия, като промените влизат в сила само след оповестяването им на Сайта на играта Tennis.bg/game. - Организаторите имат неотменимото право да прекратят Играта по всяко време, чрез 24 часово писмено предизвестие, което ще бъде публикувано в определения за играта раздел на страницата Tennis.bg. - Организаторите и представителите на редакционния екип на Интернет-страницата www.tennis.bg имат право да не водят кореспонденция за непечеливши претенции, при изтичането на срока на Играта или по други подобни поводи. - Организаторите имат право да дисквалифицират участници по правилата на настоящите общи условия без допълнително уведомление. Отговорност - Организаторът не носи отговорност за кандидатури за участие, които са се забавили, били са невъзможни или неуспешни, в резултат на технически проблеми с комуникационните системи. - Организаторите не носят отговорност за недоставени награди поради некоректно посочени данни от участниците, обявени за победители. - Организаторите не носят отговорност за забавяния при доставката на награди, причинени от дейността на куриерските фирми. - Всеки от участниците носи персонална отговорност за съдържанието на своите публикации и за информацията, която изпраща до Организаторите. - Организаторите не носят отговорност за вида и състоянието на предоставената награда. - Организаторите и редакционния екип на уебсайта на играта – www.tennis.bg не носят отговорност за неуспешно предаване на данни, загуба на данни или друг вид комуникационен проблем, свързан с нормалното функциониране на сайта на Играта. - Организаторите не носят отговорност за неуспешни опити за достъп до играта Tennis.bg по каквито и да било причини.\nКраен срок за участие: 30 Януари 2022\nРужка Иванова Райкова\n#1 Ружка Иванова Райкова написа:\nна 15.01.2022 г. 09:26


China ABC----15：Древна култура：Първи поетичен сборник "Шъ дзин" (Поезия)\nПърви поетичен сборник “Шъ дзин” (“Поезия”)\nПрез седми век пр.н.е. в Китай се появява първия сборник с поезия “Шъ дзин”, в който са представени поетични творби на исторически теми, в сатиричен стил, епични, любовни, химни, за климата, както и народни трудови песни. Въпреки че не е творение само на един автор, той се появява няколко стотин години преди известното древногръцка епопея “Илиада”.\n“Шъ дзин” е първия сборник с поетични творби в Китай и побира 305 стихотворения от началото на Западна Джоу (XІ в. пр.н.е.) до периода Пролети и есени (VІІ в.пр.н.е.). Той се разделя на 3 части – “Нрави на царствата”, “Придворни песни” и “Химни”. В “Нрави на царствата” са събрани общо 160 народни песни от 15 царства; в “Придворни песни” – 105 песни “юе” от династия Джоу; в “Химни” – тържествени песни от свещени ритуали, като се говори за великите предци и мощните божества и включва жертвени песни, възхвала и други, общо 40.\nОт гледна точка на формата, “Шъ дзин” използва четворна стъпка, като има и с 2,3,5,6,7 и 8 стъпки; също така много двойни рими, повтарящи се йероглифи и др., което им придава голяма жизненост и мелодичност. От гледна точка на съдържанието, “Нрави на царствата” представлява най-добрите творби от сборника. Тъй като тези стихотворения идват направо от народа, те въобще не са или много малко са обработени и в пълна степен разкриват пред нас красотата на поезията на династия Джоу. Творбите в “Нрави на царствата” отразяват истинския живот на обикновените трудещи се, например стремежът за истинска любов на младите в “На синора” и “Излизам от източната порта”; недоволството на робите към стопанина им, който не работи, а само прибира плодовете на труда им в “Сека сандалово дърво” и “Плъхове”; войната в “Водата в Ян” и “Благородникът на поход” и др.\nТрудно е да се определят създателите на творбите от “Шъ дзин”, защото ако приемем, че той описва вътре своя живот, то авторите трябва да трудещи се, воини, както и аристократи от най-ниската до по-висока степен. Освен това, има множество творби, в които е трудно да бъде открит автора им.\nПроизведенията от “Шъ дзин” са се използвали в ритуали и церемонии, а други за забавление, както и за изразяване мнението на автора им по въпроси от обществото и управлението на страната. В последствие, “Шъ дзин” става често използвано учебно помагало сред аристократите и изучаването му се превърнало в задължителен елемент от възпитанието, с което то се нарежда между най-важните класически китайски творби. Това обучение, от своя страна, спомага за използването на по-красив език, особено на обществени места се приемало за възпитание да се цитират цели стихотворения за да изразят мисълта си по витиеват начин. В “Лун ю” на Конфуций се споменава, че “Който не учи “Шъ дзин”, не може да се изразява”, което поставя сборника на много високо място.\nКато цяло, “Шъ дзин” се приема за блестящото начало на китайската литература и е белег за ранното и развитие. Неговите теми засягат различни страни на тогавашното общество, като труд и любов, войни и раздори, насилие и съпротива, обичаи и женитба, жертвени церемонии и пиршества, включително и астрономични явления, релеф, животни, растения и др. Езикът на “Шъ дзин” е много важен материал за изследване на развитието на китайския език през този период.


Общо за риболова по Английски - Fishing Mania Форум\nОбщо за риболова по Английски\nМнениеот hobby » Нед Мар 29, 2009 15:39\nТака или иначе в момента разрполагам с време, реших, че мога да го уплътня и да посъбера отделни статии касаещи така наречения Англииски риболов. Постовете ми няма да са авторски. Ще примъквам в темата статии намерени в нета. Моят принос ще е само в изграждането на масив от информция по тази тема. Наистина се надявам да се получи нещо полезно от рибарска гледна точка. Желанието ми е да се публикуват само статии касаещи Английския риболов на плувка. Моля и да не се влиза в дебати и да няма мерене на ... ваглери в темата. Само информация, ако обичате. Назначавам Корсето за отговорник и дупе да му е яко на спамера. Амин!\nЩе започна с една родна статия препечатана от "Плувка и дъно".\nАнглийски риболов с фиксиран ваглер\nОт Румен Панов, републикански шампион за 1999г\nАнглийският риболов на фиксирана плувка се практикува, когато има дълбочина до 3,5-4 м и сравнително равно и чисто дъно. За пълноценен риболов е необходима мачова пръчка 4,20 - 4,50 м, бързооборотна макара, набор ваглери, оловни съчми, система за закрепване на ваглера, потъваща корда и маркер за кордата.\nНашият пазар предлага голямо разнообразие плувки за английски риболов, но аз ползвам ваглери с регулируеми тежести. Регулирането на тежестта върху ваглера ми дава възможност да олекотявам или утежнявам линията си.\nЗакрепването на ваглера става по два начина със система за закрепване - фиксатор или твърди оловни съчми. Фиксаторът обаче е по-надежден, тъй като при по-тежките ваглери съчмите могат да се разместят и да се промени дълбочината. Някои монтират вирбел на дълбочината, на която ще ловят, но аз предпочитам фиксатор.\nЩе се спра на три вида утежнения, които са стандартни за английския риболов с фиксирана плувка.\nДо 1-1,50 м\nНа тази дълбочина аз ползвам ваглер от 4 до 6 грама в зависимост от разстоянието, на което ще ловя, и силата на вятъра. Основното влакно е 0.14 мм. При тази система на линията има само една съчма, поставена върху вирбела. По този начин линията пада плавно и обира рибата от всички слоеве на водата. За тази дълбочина най-подходящи са дългите и тънки ваглери тип пауново перо.\nДо 1,5-3 м\nЗа тази дълбочина най-подходящи са плувките от 6-10 грама, като всичко зависи отново от атмосферните условия. Основното влакно е 0.14 мм. При тази система за утежнение използвам оливетка 0.75-1 грам. Добре е да стопирате ваглера с фиксатор, тъй като тежките ваглери могат да разместят съчмите ви и да променят дълбочината. Върху вирбела се монтира само една съчма. По този начин стръвта пропада по-бързо към придънния слой във водата, а спазването на разстоянието от съчмата до оливетката няма да ви обърква линията при хвърляне.\nНад 3 м\nПри тази дълбочина и голяма дистанция ползвам ваглери от 10 до 14 грама. Основното влакно при тази система е 0.16 мм. Монтирам отново оливетка 1.5-2 грама и три съчми, разположени ветрилообразно. Тази линия потъва още по-бързо към дъното, тъй като на тази дистанция и дълбочина рибата е по-спокойна и пипа по-смело.\nПри всички системи поводът е 0.10-0.12 мм. Преди риболов задължително измерете дълбочината. Това става с малка сонда или с по-голяма съчма. Изберете си ориентир и хвърляйте на едно и също място. Ако имате маркер, добре е да бележите кордата си, за да хвърляте още по-точно. След това захранете участъка за риболов с прашка. Овлажнете подхранката повече, за да стане по-лепкава. По този начин топките ще потъват до дъното и едва там ще се разпадат, като образуват хранително петно. Добре е в подхранката да сложите от стръвта, на която ще ловите.\nСтатията е от Плувка и дъно\nПлувка със закрепване на една точка.\nНа река и канали риболовът на ваглер прави чудеса, когато се използва линия за “задържане”. При тези условия се лови обикновено на дистанция 8-40 м от брега. За целта се използват паунови пера с дължина 15-30 см и товароподемност от 1.2 до 4 г. Този метод е подходящ за дълбочини от 1.5 до 3 м, за да имате възможност да замятате удобно и лесно. Изтичането се прави по пътека с дължина 25-30 м. Стопиране на ваглера, както казахме, става с две съчми, като те представляват 80% от общата товароподемност на ваглера. С помощта на такъв тип линия може да се замята без опаснот от заплитане на повода. Няколко малки съчми №8-10 служат за задържане на линията при изтичане. Стръвта се движи над дъното много бавно, почти със скоростта на течението и изглежда съвсем естествено във водата. Тази система позволява не само да водите стръвта до дъното, но и да се противопоставяте на духащия по течението вятър. Този вятър движи горните пластове на водата и плувката се движи по-бързо от течението на дъното, което нарушава естественото поведение на стръвта. Никога не забравяйте златното правило при риболов на течение - стръвта трябва да се движи над дъното по-бавно от течението и в никакъв случай по-бързо.\nСнимки тук: http://:)/?p=statia&statiaid=427\nМного полезна статия публикувана от колегата Дунавски във форума "НА риба".\nКак да се борим с вятъра при риболов на плувкаот dunavski на Пон Мар 23, 2009 11:27 pm\nИскате да задържите такъма си на място, когато ловите на голямо езеро във ветровито време ? Това е такъма за вас – прост монтаж с плувка дрифтбиитър (driftbeater). При правилен риболов този такъм може да се използва за закотвяне на стръвта на дъното дори и при най-силния вятър. Такъма работи като се монтира една средно голяма сачма, която да лежи на дъното. Това помага да се задържи стръвта на място по-добре от стандартния монтаж с ваглер. Плувките дрифт биитър представляват ваглер с тяло, кйто има много дълга и тънка антена, която завършва със закръглено балсово връхче. Нито една друга плувка не прилича на дрифтбиитърите. Трябва да измерите дълбочината много внимателно когато ловите с монтаж дрифтбиитър зада може когато сложите сачмата тя да лежи на дъното\nЕто как да построите линията:\nA)Утежнете плувката така че само тялото да е под водата. Несе притеснявайте, че антената стърчи над водата когато ловите правилно това ще се оправи\nB)Основната ви линия трябва да съоъветства на вида риба, който ще ловите. Добра начална точка е около 3-4 либри тест. Също така за предпочитане е линията да е потъваща зада потъне когато заметнете и да не се влияе от вятара\nC)Намерете дълбочината на мястот със сонда, тогава добавете още 12 инча към линията. След това сложете избрания размер сачма на 8 инча от куката. Номер 1 или в екстремни ситуации ВВ ще са идеални\nD)След като заметенете оставете закотвящата сачма да падне на дъното, тогава потопете върха на пръта и нправете няколко намотки зада потопите линията. Оставете пръта на стойка и леко завъртете манивелката на макарата докато плувката не потъне до удебеленото връхче. Сега плувката е готова да регистрира кълване. Ще има случаи когато плувката ще потъне, но в повечето случаи ще се издигне нагоре\nE)Не забравяйте да използвате кука съответстваща на размера на стръвта с която ловите.\nПоследна промяна 7 на hobby, променена общо 0 пъти\nМнениеот hobby » Нед Мар 29, 2009 16:03\nРиболов на слайдер\nОт Алън Скотърн\nКак да използваме слайдера?\nНай-подходящите условия за работа със слайдер е, когато ловим на дълбочина над три метра и използването на ваглер е доста трудно. Тази характеристика отговаря на повечето водоеми и в България. По принцип е добре да няма течение и силен вятър, но ако сте построили правилно линията, ще се справите и с тези условия.\nСлед като сме подготвили въдицата, идва ред да се забърка подхранката. Ако ловях на фидер, нямаше да храня допълнително, но с ваглера идва ред на топките и прашката. Във водоема, в който ловя, ми е необходима тежка и лепкава подхранка, която ще стигне дъното, без да се разпадне. В случая съм забъркал 2 кг Van Den Eynde RECORD GOLD, 2 кг Van Den Eynde SUPER ROACH и 1 кг Van Den Eynde DYNAMIC FEEDER, която е много лепкава и прави сместа стегната.\nАко ловях платика, храната щеше да изглежда доста по-различна. Ще припомня накратко коя подхранка за кои случаи е подходяща:\nЛепкава подхранка: Secret, Natur, World Champion, Super Black, Super Roach, Black Roach.\nЛека подхранка: Super Lake, Super Match, Super Cup, Galeta, Special.\nПодхранка за червеноперка: Secret, Super Roach, Super Black, Galeta, Super Match.\nПодхранка за платика: Super Lake, World champion, Super Match, Special, Galeta.\nВ началото на риболова повечето колеги замятат внушително количество подхранка с убеждението, че трябва да образуват хранително петно. Аз лично никога не правя така. Просто подавам по една топка храна след всяко презамятане. Това може да отнеме повече време, докато завъртя рибата, но в продължение на 5-часовото състезание ще хващам риба еднакво през цялото време.\nСлед като сте си направили системата и сте подхранили добре, проблем може да възникне единствено при замятането. Наблюдавал съм много пъти колеги, добри състезатели да замятат погрешно слайдера. Правилното замятане се състои в това цялото движение да протече плавно, а не рязко или много засилка.\nПри погрешно замятане крайният резултат е неприятно оплитане. Друг начин да предотвратите това е да изпънете линията, преди да падне във водата. Това се постига, като секунда преди ваглерът да падне във водата, поставите пръст върху шпулата.\nЗапочвам риболова на три червени (бели) червея и не след дълго вадя първата червеноперка. Има доста силен вятър, който ми създава проблем, но когато утихва, успявам да направя добра серия от червеноперки. Поради лошите атмосферни условия се налага да използвам клипса на шпулата, за да съм сигурен, че ловя на едно и също място. След 5-часов риболов мога да кажа, че излетът беше успешен. Хванал съм 20 кг риба, не е зле, като се имат предвид атмосферните условия.\nМонтажът за подвижна плувка\nЗапочнете с основното влакно 0.20 мм. Все пак ще замятате тежка плувка и има възможност за заплитане, така че по-дебелото влакно е по-добрият вариант. Освен това по-дебелото влакно се контролира по-лесно. Подберете плувка, която подхожда на условията. Аз използвам 3SSG (4.8 г) за дълбочина до 4.5 м и тихо време, 4 SSG (6.4 г) за дълбочина над 5.40 м и за лошо време, а за екстремни дълбочини и бурен вятър - 5 или 6 SSG (8 или 10 г).\nСлед като прекарате плувката върху основното влакно, идва ред на утежнението. Използвам винаги един и същи начин, в който съм убеден, че рядко се оплита.\nПърво слагам група от олово на 1.20 м от куката. Групата се състои от SSG (1.6 г) олово и една съчма ААА (0.8 г) най-отгоре. Малката съчма спомага плувката да не се отделя от групата олово по време на полета. 60 см по-надолу слагам една съчма №2 (0.3 г) и на още 45 см още една съчма № 2. След това идва ред на вирбела и повода, който е 0.14 мм Shimano silk shock и кука Mustad bream feeder № 14.\nНад плувката слагам подвижен възел, който ограничава перото на желаната от мен дълбочина. Оставям дълги мустаци – около 1.5–2 см, като по този начин не пречи на замятането. Ако ги отрежете прекалено къси, те стават твърди и влакното се закачва по водачите. За връзването на възела виж схемата.\nСлед слагането на стоперния възел ще измерим дълбочината. Махам една съчма SSG от групата олово, като по този начин линията става по-лека, а антената на плувката изскача повече от водата. Това улеснява измерването на точната дълбочина. Слагам тежък дълбокомер и замятам. Ако съм нагласил линията много плитко, плувката потъва. Налага се да преместя стопера нагоре. Ако обаче съм надвишил дълбочината, плувката ще стърчи повече от необходимото и ще се наложи да сваля стопера надолу към куката.\nМнениеот hobby » Пон Мар 30, 2009 12:07\nЕто още една статия касаеща различни\nДружни усилия от Дунавски и Пабло еСкобар.\n"Освен,че мотажите са много полезни има и много полезни неща относно плувките! Ще се опитам да преведа някой важни неща за всяка от тях!" Са думи на някой от тях.\n1.Първата плувка е "Слайдер" има я в размери 6-8-10-12-14 гр.\nС тази плувка можете да замятате на голями дистанции с добра точност. Тънкият връх на плувката дава възможност да се вижда всяко прецизно кълване в неблагоприятни атносверни усовия!\n2."Слайдер" плувка, има я в размери 4 - 2+2 - 2+4 – 2+6 – 2+8 - 2+10 - 2+12 гр.\nОтлична плувка за дълбоки води и фиксирана стръв за риболов на дъното!\nРазмер: 8 – 10 – 12 – 14 – 16 – 18 – 20 гр.\nСпециална плувка за дълбока вода и големи риби. Много чувствителна с добре видим връх от пауново перо, което може да се сменя. Универално оферменото тяло има сменяеми тежести от 2 гр. 1 гр. и 0.5 гр. По – големите размери над 10 гр. имат възможност за сменяне на 4 – 6.5 гр. , което е напълно достатъчно за слайдер риболов. Тази плувка е разработена за полу фиксиран слайдер ( унгарската техника). В дълбока вода фиксирания ваглер не е много подходящ, защото стръвта твърде бързо ще се движи по дъното, а нормалния слайдер може да е твърде тежък за рибите или времето да е по-спокойно, тази техника е най-добрия избор. Примерно 16 гр. плувка дава голяма дисцанция на замятане, но 4-5 гр утежнение позволява по-чувствителен риболов.\nРазмери 8-10-12-14 гр.\nТази плувка е много логично решение за риболов на голями дистанции.Идеална е за големи езера и бавно течашти реки!Размер: 8-10-12-14 гр. Много логична плувка за риболов на далечна дисцанция. Много чувствителен и видим връх и сменяеми тежести. Разработен за влачене на стръвта по дънотот за голяма риба. Отличен за големи езера и при силни бури и лошо време или за бавна река\nРазмер: 6-7-8-10 гр\nУнгарската плувка шампион. Състезателна плувка съсдадена за ултра чувствителен риболв на платики на повдигане с мачова пръчка. Моделът е създаден от Атила Ердей и Денис Лоринц през 1999 г и е без конкуренция на състезанията с фиксиран ваглер в Европа !!! Това е истинска история !!! От тази копродукция по-късно се създадоха голям брой състезателни плувки които направиха революция в чувствителния риболов. Сменяемия водач с висококачественно балсово тяло и пауново перо събрани в идеалната форма за разтояние от 15-30 м. Езера с дълбочина от 0.7-3.1 м. Поставеното в пауновото перо високо чувствителна антена позволява бавно пропадане на стръвта и лесно забелязване на кълването на платиката\nУнгарският шампионски ваглер,има го в размери 6-7-8-10 гр.Този ваглер е създаден от Атила Едрей и младият Денес Лоринч през 1999г. и се превръща в най добрият ваглер и печели европейското състезание за фиксиран ваглер.\nИзключително чувствителен ваглер.\nРазмери: 8-9-10-12-14-16 гр.\nСъстезателен ваглевр за дълбочини от 2.2 - 4.2 м и разтояние от 25 – 45 м. Плувката е създадена за супер чувствителен риболов на платики. Модела е създаден от Атила Ердей, Томаш Валтер и Денис Лоринц през 2000 г\nРазмери 4 - 5 - 6 -7 гр. Ултра чуствителен ваглер за малки дистанции!\nПрототипа се е родил през 1993 г от Денис Лоринц който е бил само на 15 години. С тази плувка е бил победител на много състезания. От този модел Денис Ердей по-късно е съсдал модела Мастър.\nРазмери 2+2 – 2+3 - 2+4 – 2- 2+6 - 2+8 гр. Този ваглер е с добре забележима антена и висока чуствителност. Идеален за риболов на къси дистанции в плитки езера.\nПлувка с много видим и чувствителен връх и тяло от балса с малка водеща халка. Много специална плувка с къса форма за плитки езара. Разработен е за метода „на повдигане” за лов на шарани и платики.\nАбе, хора, въобще не мога да кача снимките?! Качих ги и в пик.бг и в галерията и не излизат. Защо така? В прегледа ми излизат и после изчезват пред очите ми... Това абсолютно ми обезмисля труда....\nБлагодарение на Сашо, проблемът се разкри и отстрани!\nПоследна промяна 9 на hobby, променена общо 0 пъти\nМнениеот fori » Пон Мар 30, 2009 12:53\nСпоко, аз ги виждам. Поне в последният ти пост.\nМнениеот hobby » Пон Мар 30, 2009 13:46\nБаси! Сега и аз ги виждам! Въобще не мога да разбера какво става!? Писах му на Сашо. Може той нещо да е правил...\nВерно ще се побъркам! При всяко влизане са различен брой снимки! От 0 до 6!!! Ептен се обърках вече\nМнениеот Бай Иван » Пон Мар 30, 2009 16:05\nАз виждам само 2 снимки,толкова ли трябва да са ?\nИначе,евала на Никито и другите колеги, които са се постарали бая.\nМнениеот quietriot » Пон Мар 30, 2009 16:07\n9 са снимките\nМнениеот Бай Иван » Пон Мар 30, 2009 16:15\nСега вече да!\nМнениеот Попа » Пон Мар 30, 2009 18:48\nОще един път поздравявям за къртовския труд\nЕгеш-мегеш са казали всичко,в много кратка и лесно смилаема форма!\nМнениеот hobby » Сря Апр 01, 2009 0:09\nОт на Плувка и дъно\n9 основни въпроса за Английския риболов\nВЪПРОС 1. КАКВА Е РАЗЛИКАТА МЕЖДУ ПРАВ И ТУМБЕСТ ВАГЛЕР?\nТумбестата част в основата на някои ваглери има двойна функция. Първата е да увеличи общата товароподемност на ваглера без да промени дължината. Имено затова всички ваглери (фиксирани или подвижни) с товароподемност над 6 гр имат такава тумбеста част. И второ, това е с цел да се свали центърът на тежестта на плувката и да й се осигури по-добра стабилност при вълнение.\nЗа сметка на това има две основни неудобства - липса на дискретност при падането във водата и по-голяма площ на взаимодействие при натиска на течението.\nИ обратно - правите ваглери имат ограничена товароподемност, но са по-дискретни и чувствителни. Това са характеристиките, спрямо които би трябвало да ориентирате своя избор. Ако има силен вятър и трябва да ловите надалеч, или с подвижен ваглер, за предпочитане е да изберете тумбест ваглер. И обратното, ако времето е спокойно , на късо или средно разстояние или пък на бързи реки, по-добре да иползвате прав ваглер.\nВЪПРОС 2. КОГА СЕ ИЗПОЛЗВА УТЕЖНЕН ВАГЛЕР И КОГА - НЕУТЕЖНЕН ?\nТози въпрос е част от предишния . Много е трудно да се намерят ваглери, които да не са капсуловани. Отежнените се разделят на две големи категории: - слабо утежнени (1 до 2 g) които се използват за риболов на подвижна система, и такива, които са свръх утежнени като отежнението се състои от месингови шайби, които могат да се махат. Може да се каже, че неутежнените ваглери са предимно прави.\nТрябва първо да се имат предвид критериите за форма, които посочихме в предния въпрос :\n-риболов на късо или далечно разстояние\n- спокойно време,\nНакрая трябва да се вземе предвид основната разлика, при еднаква товароподемност, между утежнения и неутежнения ваглер и това е поведението при удара в повърхността на водата. Утежненият ваглер пада бързо във водата и после бавно заема работна позиция за риболов, докато неутежнената плувка потъва съвсем малко и застава бързо в работна позиция. Това е причината, поради която за дълбоки зони ви съветваме да изберете имено последния тип ваглер за дълбоки места, там където водата е прекалено прозрачна, а рибите - трудни или пък когато се хвърля рехава захранка и трябва да се визуализират по-добре кълването на пропадане.\nВЪПРОС 3 ЗАДЪЛЖИТЕЛНО ЛИ Е ИЗМЕРВАНЕТО НА ДЪЛБОЧИНАТА ПРИ АНГЛИЙСКИ РИБОЛОВ\nИзмерването на дълбочината с макара създава множество проблеми на начинаещите и най-вече за тези, които от дълги години ловят на щека. Те са свикали с прецизното измерване на дълбочината и вида на дъното и се чувстват напълно объркани като става дума да се заметне сонда на голямо разстояние, без да има начин да мръднат наляво или надясно за да видят по-добре профила на дъното в участъка им за риболов. Нека сме по-ясни: Безспорно е ,че дори и да се прави от най-опитния риболовец, измерването на дълбочината по английски маниер никога не би могло да бъде толкова прецизно, колкото ако се мери „на дъно”.\nДа , но тук това не е толкова важно, просто защото захранването не се прави на толкова ограничен участък, както при щеката. Рибите са разпръснати на няколко квадратни метра и не е важно или пък интересно да се отдава значение на всеки измерен милиметър . И все пак дъното трябва да се измерва! Освен това има разлика между риболов на река и този в открити води, с подвижен или фиксиран ваглер. Без колебание, най-простият начин е да се ползва подвижен ваглер. В този случай сондирането се прави с вече балансирана линия с основна маса утежнения на нивото на вирбелчето (след това се слага повод) което изпълнява ролята на сонда. Линията се замята и се „чете” информацията, дадена от плувката. Ако ваглерът стърчи намалявате дълбочината докато заеме работна позиция. След това не остава нищо друго освен да се пренаредят сачмите и поводът да се фиксира в работно положение. С фиксиран ваглер принципът на четене е същият, но понеже липсва основна част утежнения в долната част на линията, ще е добре да се използва сонда. В този случай ще е по-добре ваглерът да се балансира не преди, а след сондажа. Когато плувката е недостатъчно утежнена, тя се изкачва по –лесно н повърхността и е много по-лесно да се види дали не е отпусната прекалено голяма дълбочина.\nНа река нещата са малко по-сложни. Ако дъното е задръстено с боклуци и всякакви препятствия, най-добрият начин е не да се правят истински измервания, а да се добавя малко по малко дължина, докато плувката изчезне под повърхността ,повлечена от утежненията, Ако дъното е чисто – може да се използва и сонда. Там вече става „опипом” - линията се хвърля под формата на камбана така, че сондата и плувката да паднат отвесно. Ако е отпусната прекалено голяма дължина ваглерът ваглерът ще потъне за известно време и после ще се покаже с по-малко или по-голямо отклонение. Разстоянието между точката, в която е паднал във водата и мястото, където е изплувал, ще ви подскаже каква дължина лежи на дъното.\nВЪПРОС 4 ТРЯБВА ЛИ ВИНАГИ ДА СЕ ПОТОПЯВА ВЛАКНОТО И КОЛКО ?\nМного от начинаещите в английския риболов не знаят колко да потопят линията. В повечето случаи проблемът е с ъгъла на дъгата на замятане. Понякога линията е прекалено отпусната над повърхността и дори и да се направи някакво рязко движение с връхчето на въдицата, пак няма как да се потопи. За да може жестът да е ефективен, трябва линията да е напълно опъната над повърхността на водата. Ако има корем, трябва да се направят няколко оборота с макарата, с което пък се рискува плувката да се отдалечи от зоната на лова. За да се потопи коректно линията, трябва просто да се заметне добре.\nЗа целта трябва да следите ваглера с очи, докато е във въздуха (с показалец върху шпулата), да стопирате линията преди той да докосне повърхността, след това незабавно да затворите бигела, да направите един-два оборота с манивелата като засичате доста рязко, а върхът е напълно потопен във водата. За да улесните нещата ще е хубаво да имате влакно от типа « специално за английски риболов » и най—вече да го обезмаслявате преди и по време на всеки риболов. Има много начини за това, но най-простият е да сложите малко препарат за миене на съдове върху шпулата. Освен това не винаги е задължително да се потопява линията. Аз дори бих казал, че е по-добре даже да го избягвате ! Всъщност когато влакното е във водата това прави подсечката по-трудна и по-малко ефикасна. Всичко зависи от силата на вятъра, от дълбочината и формата на брега. Това са факторите, които определят силата на обратното течение, свързвано с вятъра. При дълбоки водоеми със слабо наклонени брегове, насрещното течение е слабо защото вълните не са достатъчно силни. Тогава е задължително да се потопи цялата линия, за да се ограничи отклонението на ваглера. И обратно. Когато бреговете са стръмни и твърди ( циментов кей , например) , насрещното течение може да е със същата, а дори и с по-голяма сила от тази на вятъра на повърхността. .Ако търсите средни или големи риби, по-добре ще е да потопите линията. Тогава линията ще следва хода на изкуственото течение.\nИ обратно, ако търсите специално по-големи риби и трябва да влачите стръв по дъното (с подвижен ваглер, дори и при малка дълбочина, както го правеше Алън Скоторн на последното световно) можете да оставите част от линията на повърхността. Вятърът действа в посока, обратна на течението, позволявайки да се стабилизира линията на място.\nНа река е по-ефикасно да оставите линията на повърхността. При липса на вятър контролът върху плувката е директен и линията не се влияе от течението. Тогава предимството е направо двойно! Можете да водите ваглера като болонезе и подсечката ще е с голяма ефикасност, дори и на десетки метри надолу по течението. Ако течението е бързо, трябва да гледате линията да е с тенденция да мине преди плувката. Тогава влакното просто се придърпва периодично, за да се върне обратно по течението. Ако вятърът образува течение, се получава ситуация, предпочитана от риболовците на болонезе . Вярно е, че когато бута линията срещу течението, вятърът теоретично я поставя в оптималната позиция за контрол. На практика е малко по-деликатно. Всичко отново зависи от силата на вятъра, силата на течението и начинът на захранване. Ако практикувате само хвърляне на рехава (насипна) захранка, линията ще се отклонява по най-естествения начин. Ако не потопявате линията и вятърът е прекалено силен по отношение на скоростта на течението, плувката ще се позиционира перфектно, но ще преминава прекалено бавно. И обратно, ако сте направили килим от захранка, този вид презентация ще е най-удачният за вас. Като функция на всички тези параметри можете да решите дали да потопите цялата или част от линията.\nВЪПРОС 5 В КОЯ ПОСОКА ДА ПОДСИЧАМ ?\nЗа всички видове риболов на ваглер трябва да се научите да подсичате хоризонтално, защото това е най-ефикасният начин при потопена линия. Преди да ви обясня как нека видим защо. Вашият ваглер е добре позициониран на мястото и линията е потопена. . Кълве. Да си представим че подсичате отдолу нагоре, преди силата на това движение да се отрази на кукичката, ще трябва да извадите цялата линия от водата! Разбира се, тя е с много фин диаметър, но на 20,30 или 40 m, съпротивлението е такова, че за да имате шанс да уловите рибата, ще трябва да подсечете не само силно, но и с голяма амплитуда. Освен риска да дърпате назад, ще ви е невъзможно да дозирате силата на подсечката спрямо диаметъра на повода. Ако използвате 0.12 или 0.14 мм еластичността на влакното ще ви помогне да ограничите щетите, но ако сте се ограничили до 0.10 или 0.8мм, шансовете да скъсате са две към едно, независимо от размера на рибата. Но да се върнем на нашия риболовен участък и да си представим, че подсичате хоризонтално, с потопен във водата връх. Почти цялата енергия на вашето движение ще се предаде на нивото на плувката, а след това на кукичката. Но съпротивлението на ваглера е значително намалено поради това, че в напъна се разпределя по протежение на линията в момента на подсичането. След като сте усвоили веднъж принципния жест, не остава друго, освен да се научите как да дозирате спрямо диаметъра на повода и дистанцията на риболова. Има и много други елементи, които играят роля или са повече или по-малко важни – еластичността на влакното, или акцията на пръта. Колкото е по-мека акцията, толкова по-широка трябва да е подсечката (внимание! Казах „широка”, а не „силна” и не бива да се бъркат двата термина!). Подсечката става с бавен и продължителен жест, който започва от мястото, на което е потопен върхът, до нивото на тялото. Трудно е да се надмине този лимит просто защото ръката е блокирана от тялото когато се подсича наобратно .Много е важно да ви е удобно. Понякога препятствията на брега ви карат да подсичате по-скоро надясно, отколкото наляво. И макар и хоризонталното подсичане да е най-ефикасно в повечето случаи, трябва да признаем, че в някои случаи е по-добре да се подсича във вертикалната ос. Например при риболов с подвижна плувка на дълбоко място или когато линията нарочно не е потопена.\nВЪПРОС 6 КОЙ Е НАЙ-ДОБРИЯТ НАЧИН ЗА ФИКСИРАНЕ НА ВАГЛЕРА ?\nИма страшно много начини – повече или по-малко сложни. Най-простият е с използване на биберон или просто силиконово калъфче, което се нанизва върху долната част на ваглера и завършва с вирбелче, през което преминава основната линия. След това плувката се фиксира на място с големи сачми- BB, AAA или SSG. Този тип биберон позволява да се смени типа или размер плувка по време на самия риболов, без да трябва да се демонтира цялата линия. Някои модели си имат вирбелче, чиято скоба е с намален диаметър, за да може да се използва за риболов със слайдер, но в повечето случаи тези биберони а предназначени за парви ваглери без утежнения , като най-ниската товароподемност е 6 гр. За по-тумбестите плувки е по-добре да се използват биберони, които блокират ваглера върху линията без да е нужно да се прибягва до сачми. Това са предимно системи от типа Bacci или Fix-flot, които са доста сигурни (стават дори за ваглери над 20 гр) и лесни за използване. И понеже те разрушават до известна степен влакното, се препоръчва да не се използва с влакно с диаметър по-малък от 0.14мм. Затова повечето рибари предпочитат днес да използват система за фиксиране Quick, която също е сигурна, но и лесна. За блокиране на големи ваглери, най подходяща наистина е системата Quick.\nВЪПРОС 7 С КОЛКО СЪЧМИ ДА ФИКСИРАМ ВАГЛЕРА?\nВъпросът засяга най-вече риболова с фиксиран ваглер. За моделите, които не са предварително утежнени, това утежнение се прави с големи меки сачми, които се слагат от едната и от другата страна на ваглера за да го блокират. При други се използват месинговите шайби, които се слагат и се махат по време на риболова.\nКакто видяхме, това не е без последствия за поведението на ваглера във водата. Масата, която е под плувката, трябва да е 85% от общата. Така че, ако искате да сложите 1 g олово върху линията, не ви съветвам да използвате ваглер, по-малък от 8 g, а при лошо време и повече. Остава д а определим броя, на сачмите и начина на поставянето им в основата на ваглера (говорим за такъв, който не е утежнен). По мое мнение, най-доброто решение е да се започне като се огради с две оловни тежести – под и над ваглера, за да се избегне плъзгането му при замятане,а те да се блокират с класически сачми n° 4. След това аз винаги слагам отдолу три или четири n° 8 до 4 по такъв начин, че да мога да ги смъкна при нужда в долната част на линията по време на риболова.. Или накрая слагам две сачми над ваглера и 6 или 7 под него. При всички случаи сачмите не са плътно притиснати към ваглера, а на разстояние около 5 мм, за да може при подсечка плувката спокойно да се залюлее.\nВЪПРОС 8 ВАГЛЕР С КАКВО ТЕГЛО ДА ИЗПОЛЗВАМ ?\nЗависи изцяло от външни проблеми : метеорологични условия и разстоянието, на което смятате да ловувате. Всъщност във Франция има тенденция рибарите да използват изключително тежки ваглери : когато времето е спокойно, няма никаква причина да избирате плувка над 10 g за да ловите на 30 m от брега ! 10 g са напълно достатъчни, за да се практикува риболов на 25 м , 10-12g за разстояние от 35 m и 12-16 g за 45 m. Ясно е, че при силен насрещен или напречен вятър, трябва да се предвидят 1 до 2 g в повече, но това е максимумът. Само в редки случаи на силно течение или контратечение и захранване с брашно, може да се наложи да се избере по-тежък ваглер ,който да забави отклонението без да увеличи значително масата олово в долната част на линията. Когато се захранва насипно, дори и ваглерът да се отклонява прекалено бързо, това няма значение, защото рибата също е свикнала да поема хвърлените с прашка бели червеи в движение.\nВЪПРОС 9 КОГА ДА ИЗБЕРА ПОДВИЖЕН И КОГА ФИКСИРАН\nНа последния световен шампионат на езерото Валенция Алън Скоторн за пореден път ни показа с жар как подвижният ваглер може да се окаже ужасно ефикасен дори и когато нивото на водата не предполага използването му. Заставайки бързо в работна позиция и разполагайки със значителна оловна маса в долната част на линията, този тип плувка се оказва идеален, когато трябва да се представи неподвижна стръв на дъно. Такъв е случаят с по-големите риби, но и бе само за тях. Става дума предимно за скимери от 200 до 300 g, които Алън улови тази година в Унгария. В монтажа нямаше нищо магьосническо: той се състоеше в това да се сложи основна сачма на около метър от вирбела, който свързва основната линия с повода , след това да се сложат една или две сачми (n° 8 а 4) между тях. Затова пък типът ваглер, който ще се използва е крайно важен : трябва да се избере модел, който има много малко утежнение (1 до 2 g максимум). Така плувката ще остане залепена за оловната маса по време на полета, но ще остане на повърхността, докато сачмите бързо слизат към дъното, което значителни намалява рисковете от оплитане. Не правете като рибарите от френския отбор : ако се намирате на брега и духа силен вятър, който образува силно контратечение, просто сложете подвижен ваглер!.\nМнениеот hobby » Сря Апр 01, 2009 0:14\nДа се учим от ловците на трофеи\nСтатията е препечатана от "На плувка и дъно"\nМного неща могат да се научат от риболовците на трофейни шарани. Да, но кога всъщност да стартираме с комби-линк (комбинирана линия) , чод-риг (монтаж за силно замърсено дъно) или зиг-риг (монтаж на 1-1,5 метра над дъното)?\nАлекс Бонс (Alex Bones) от Dynamic Baits разкрива някои от специалните тактики, които използва.\nПрофил на риболовеца:\nИме: Alex Bones\nЖивее в: Coventry, West Midlands\nНякога имаше голяма разлика между мачовия и трофейния риболов, но през последните години шаранът в търговските водоеми доби такива размери, че нерядко езерата за мачов риболов изглеждат като водоеми за трофеен!\nКато имах това предвид, започнах да изучавам тактиките, монтажите, видовете стръв и подходът на трофейните риболовци, за да видя как и защо те хващат най-големите риби и какво може да бъде адаптирано към моя собствен стил на мачов риболов.\nБях в много изгодна позиция, откакто през 2005г започнах работа като мениджър промоции в Dynamite Baits, тъй като имах възможност да се уча от най-добрите в бизнеса. Говоря за каймака в света на шаранджийския и трофейния риболов – мъже като Frank Warwick, Terry Hearn, Nick Helleur, Martin Bowler, Jason Cann и Jerry Hammond и това са само някои от тях. В света на мачовия риболов е все едно да работиш с отбора на Англия. Трябва да ви кажа, че това, което научих, доста промени предишния ми стил на риболов и в резултат живарникът ми се препълни с риба.\nДнес съм за риба на 25-акровия Engine Pool на Earlswood Reservoir, водоем, който е напълно подходящ за такъв тип риболов. Само за да ви докажа колко бързо расте рибата в търговския водоем, ще ви дам пример – през ноември 1999 г. водоемът е бил зарибен с шаран с размер между 8 oz и 10oz, а сега вече е достигнал 6-8 lb, като доста от тях са направо с двойни размери.\nКогато установите, че не е рядкост на мач да уловите 15 паундов екземпляр, вече почвате да разбирате, че ще ви трябва и нов подход. Доста от водоемите по цялата страна се развиват по подобен начин.\nИ така, какво от трофейния риболов може да се адаптира към мачовия?\nОсновно това са три категории: локализация на рибата, монтажи и вид на стръвта. Днес ще разгледам локализацията на рибата и монтажите. Да си седите на участъка и да замятате насам-натам не е най-добрата тактика за успешен риболовен ден. Има някои белези , за които трябва да следите и здравият разум, както и познанията за водоема, играят голяма роля. Аз съм на участък 21 на Ърлсууд и оттук гледката към откритото водно пространство е разочароваща, но ... няма страшно.\nПрез по-топлите месеци можете да ловите по-наблизо, в обхвата на шеката, но когато водата е по- студена - по-добре да ловите възможно най-далече. Ако ме питате колко далече бих ви казал да замятате - толкова далече, колкото можете. Този вид риболов в открити води изисква възможно най-голяма точност на замятането и клипсът на шпулата, без съмнение, ви е най-добър приятел. Трудно е да се преценява разстоянието в открити води и ако не използвате клипса на шпулата, няма да хванете много риба – толкова е просто!\nДнес замятам на около 80 ярда – това са 91 оборота на манивелата на макарата и съм на една линия с комина на къщата на отсрещния бряг. Трябва да сте сигурни, че всеки път замятате на едно и също място, за да можете да изградите риболовния си участък и да максимизирате улова. Връзвам малък стоп-възел с черно монофилно влакно точно на мястото , където линията се трие в клипса. Това означава, че дори и да трябва да откача линията от клипса при някой по-голям екземпляр, лесно ще намеря марката и отново ще замятам на същото място.\nТрофейните риболовци често губят доста време, за да замятат отвеси и маркер-плувки, за да мерят дълбочината и определят характерните особености на дъното. Най-добре ще е, ако можете, да го направите предния ден или пък да отделите време преди самата сесия, за да можете да си изградите предварителна представа за характеристиките на водоема. Все пак, не го правете сутринта преди сесията, защототе е повече от сигурно, че ще изплашите всичката жива риба, още преди дори да сте започнали! Аз замятам отвеса малко преди да почне мача и държа линията опъната, а докато той пада във водата, броя колко време е необходимо, за да стигне до дъното, което ми дава идея за дълбочината. След това закачам клипса на дистанцията, която ме устройва, като имам предвид, че вятърът може да се промени, но аз трябва да мога да замятам на същото място. И още веднъж – недейте да замятате отново и отново, защото плашите рибата!\nДоброто познаване на водоема е важно и разговорът с местните риболовци ще ви помогне да намерите по-лесно рибата. Внимавайте за движенията на рибата – те ще ви подскажат местонахождението й. В спокойни дни, особено в по-топло време, трябва да гледате за промени в цвета на водата, както и за мехурчета от хрилете на шарана.\nКогато съм на риболов в такива води, кутията ми за такъми е натъпкана с олово (тежести) от 2oz и 3oz Korda distance (за голямо разстояние), в макарата винаги слагам 10lb влакно, с як прът 11/. През зимата обикновено замятам по-далеч от всеки (говоря за наистина големи разстояния от над 100 ярда) и ловувам с едно топче поп-ъп на кукичката, балансирано в критичната точка така, че винаги хващам риба, когато другите се провалят.\nМонтажът има основна роля за това да хващаш повече риба.Винаги ми е харесвало да си правя мои собствени фидери, да опитвам нови методи и такъми според специфичните ми изисквания, а монтажите, които правя, са малко извън нормата.\nЗа начало винаги използвам по-малки куки и никога не използвам размер, по-голям от No 14. По-малките куки се закачат по-лесно, защото има по-малко разстояние преди извивката, което да проникне. Това означава, че шансът на рибата да се откачи е доста по-малък. Често чувам рибари да казват, че са закачили риба на Nо 10, но се е откачила. Те автоматично приемат, че е било някакво чудовище, но това не винаги е така – просто по-голямата кукичка по-трудно се забива в устата на рибата и понякога се закача само част от жилото.\nМачовите риболовци по-често използват монтажа на косъм и това е доста важно за успеха. На фидер винаги използвам една стръв – ларви (бели червеи). Всичко останало – с монтаж на косъм, дори и червеите. С монтажа на косъм презентацията на стръвта е много по-добра, кукичката се закача по-добре и в резултат вадите повече риба.\nТрофейните риболовци използват поп-ъп стръв и аз вече няколко сезона експериментирам с презентацията й.\nИзползвам два начина за презентацията на поп-ъп според начина на поставяне на кукичката. Можете да видите на картинката как малкото, жълто 10мм топче (поп-ъп) ляга на дъното и понеже е балансирано в критичната точка, рибата трябва само да размърда перки, за да може топчето да се вдигне от дъното и да привлече вниманието й. Другият начин, който използвам, е малка тясна тръбичка – от прозрачните тръбички с най-малък отвор на Korda. Връзвам монтажа на косъм както си му е редът, но слагам съчма Nо 8 на няколко милиметра от ухото на куката. След това слагам късо парче от тръбичката върху ухото на куката и съчмата. После го потопявам в кипяща вода, за да може тръбичката да се свие. Ефектът е страхотен (няма откачане), а стръвта е представена точно над дъното. С този монтаж използвам малко поп-ъп бойли и леко запържена стръв, което подобрява плавателната й способност. 8мм флуоро поп-ъп позволява на монтажа да потъва бавно и да ляга леко на дъното, като представя стръвта на ¾ инч от дъното. И двете презентации работят много добре при чисто дъно, но са в силата си и при замърсено дъно, когато бавно потъващата стръв остава точно над листата, тинята, калта и другите боклуци.\nЩо се отнася до останалата част от монтажа, в повечето случаи използвам малко , 1oz олово Korda под формата на ръбеста круша, освен ако не съм с Method или с отворен фидер. Когато правилата на водоема позволяват, винаги използвам фиксиран монтаж като връзвам вирбел и клип на основната линия, като използвам двоен морски възел от типа Bimini, който е изключително здрав. И оловото и поводът са закачени на клипа, за да направя фиксиран монтаж. Винаги използвам повод, който е по-лек от основната линия, за да не стане така, че рибата да го влачи по цялото езеро. С Method аз или използвам фидери, които сам съм си направил, или моделите на Корум за риболов на далечно разстояние. Адаптирал съм фидерите на Korum като съм им сложил по-дебела оловна лента в основата, с което добавям малко тежест при замятане, а това подобрява точността. С Method фидерите винаги използвам черен Hydro ластик, защото е много износоустойчив и има перфектна якост на опън, за да омекоти съпротивлението на повода и кукичката.\nМнениеот hobby » Сря Апр 01, 2009 0:23\nАнглийски риболов с Дейв Винсент\nСтатията е публикувана в На плувка и дъно\nВСИЧКО, КОЕТО ВИНАГИ СТЕ ИСКАЛИ ДА ЗНАЕТЕ ЗА\nНО НИКОГА НЕ СТЕ СИ ПОЗВОЛЯВАЛИ ДА ПОПИТАТЕ…\nСлед риболова на болонезе с Мило Коломбо ,Дейв Винсънт ще ни разясни някои основни неща за английския риболов и по-специално що се отнася до замятане и захранване на голямо разстояние. Той отговаря на доста въпроси, които всеки риболовец – начинаещ или утвърден все някога си е задавал.\nИзлишно е да усложняваме нещата: кой може да говори за английския риболов по-добре от англичаните ? А именно Дейв Винсънт (Dave Vincent), стар световен шампион, но и най-откровеният и любезният измежду тях !\nНаистина ли формата на ваглера влияе върху прецизността на замятането?\nОтговорът на този въпрос е много прост: « да ». Но все пак е забавно да разберем, че като купуваме два модела, които на външен вид са еднакви и са от една и съща марка, често едва на брега установяваме ,че единият се замята лесно, а другият много по-зле. Дори и дребен детайл от цялостната концепция би могъл да има значение и да се усети съществена разлика.\n1 – Ако основата на тялото на вашия ваглер е от балса, по-скоро си изберете удължен модел, отколкото къс и с формата на дебела луковица, който ще се блъска в утежненията.\n2 – Крилцата в горната част на ваглера спомагат за поренето на въздуха. Те трябва да са четири, а не три. . Просто си помислете за стреличките за дартс, които са голям специалитет на британците: виждали ли сте те да са с по три крилца? Никога. Между другото, тези крилца трябва да са възможно най-високо, малко под самата антена.\n3 – Уверете се, че антените на ваглера са сменяеми. По този начин можете да променяте чувствителността на плувката без да я сменяте. Ако по време на риболова установите, че рибата е между два водни слоя, сменете класическата антена с по-дълга и по-фина. И обратно, ако трябва да водите стръвта по дъното на голямо разстояние, по-добре изберете антена с по-голям диаметър.\n4 – Изберете си ваглер с достатъчно дълга антена. Ако е прекалено къса, рискувате тялото на плувката да се блъска в утежненията, които го държат на място и ще загубите доста от разстоянието и точността.\nВсички тези условия изглеждат доста прости, но ако разгледате ваглерите в търговската мрежа, ще видите доста несъответствия. Направили са ги красиви, но не са ги обмислили добре.А пък се продават десетки (или стотици) хиляди от тях всяка година.\nкогато един риболовец си купува ваглер той държи сметка за формата на тялото, местоположението на халкичката, дължината и материала на антената и кила, колкото и за товароподемността и затова, когато се купува ваглер, не се пита само за модел от 8, 10 или 15 гр.\n« Винаги избирайте ваглер, който има дълго стъбло от небоядисано пауново перо. Ако е бяло на цвят, няма риск да се изкриви от слънцето»\nНа каква дистанция да ловим ?\nБихте могли да си помислите, че колкото е по-далече, толкова е по трудно да си прецизен. Всъщност нещата са малко по-сложни. В крайна сметка един добър риболовец в английския стил се познава не само по сръчността му да замята на едно и също място, но и по това, че захранва една и съща зона. Всичко зависи от това какво хвърляте във водата. Ако хвърляте рехава захранка с ларви, най-удобното разстояние ще е около 18-22 м, но ако мятате топките захранка с прашка, ще ги метнете по-скоро на 30-35 м, отколкото на 20 или 25 м.\n«НЕКА НЕ СИ МЕЧТАЕМ: ПРИ ИЗКЛЮЧИТЕЛНИ УСЛОВИЯ (БЕЗ АБСОЛЮТНО НИКАКЪВ ВЯТЪР) е невъзможно да метнем топка захранка на повече от 40 м и често цопва точно върху антената на плувката. Изберете си дистанция за риболов според възможностите на прашката ви, захранките и прихранките, които използвате. Ако рибата отказва да ссе приближи, най-доброто решение е да зарежете английския риболов в полза на фидера!»\nКак да утежня линията ?\nНикога не е излишно да си припомним: при риболов с фиксиран ваглер е жизнено важно поне 80% от масата на съчмите да е концентрирана в основата на плувката. За да уравновесите линията, следвайте долните съвети:\n• Започнете от повода нагоре към плувката. Първо сложете един микровирбел в самото начало на линията. Мисля че, с изключение на ваглерите под 5 гр. (т.е. при риболов на късо разстояние), няма как да не сложите малко вирбелче. Това е единственият начин да елиминирате риска от усукване на повода.\n• Сложете кукичката в ухото на вирбела, а след това в клупа на повода. Не слагайте повече утежнения на повода микровирбелът ще служи за дропер.\n• След това сложете съчми (n° 8 до 1, според размера на ваглера) над микровирбела. Внимание : при всички случаи разстоянието между първата съчма и вирбелчето трябва да е по-голямо от дължината на повода.\nКак да сондираме (мерим дълбочината) ?\nИма два възможни начина на сондиране с ваглер. Първият, предпочитан от Дейв, се състои в използването на втора по-дълга щека (принципно болонезе) с голяма плувка и олово Арлсей (Arlsey – с формата на круша и вирбел накрая – заб. моя) Достатъчно е да заметнете в захранения участък за да направите замерване на дълбочината от разстояние, но по принцип е същото, все едно ловувате с голяма щека. Второто е по-хитро: защипва се съчма ААА или SSG на кукичката на вече балансирана линия. Ако сте подценили дълбочината, плувката потъва. Не е лесно винаги да се забележи потъването на антената на плувката при вятър или при течение и тогава измерването на дълбочината не е точно.\nКато цяло Дейв предпочита да измерва (сондира) с голяма плувка, монтирана на щека болонезе, утежнена с Арлсей.\n« По време на самия риболов много е лесно да разберете къде точно се намира стръвта спрямо дъното. Сложете куха антена на ваглера. Чувствителността й е такава, че ако стръвта се влачи по дъното, дори и съвсем малко, тя почва да потъва и плувката се отклонява. Ако искате да представите ларвите на нивото на дъното, трябва да накланяте плувката малко по малко, докато антената не потъва. След това сложете антена, която подхожда на вашата риболовна техника.»\nКак да замятаме?\nНай-важното е да внимавате ваглерът да не се намира много близо до върха на пръчката. Идеалното разстояние е около 1 м, което отговаря горе-долу на нивото на секцията между второ и трето коляно . Тоест трябва да си служите с акцията на мач-а при самото замятане, без да придавате допълнителна сила. Ако не постигнете желаното разстояние, то или използвате прекалено лек ваглер, или мачовата ви пръчка не е достатъчно мощна, за да да придаде движение на голяма плувка. За да получите голяма точност по отношение на дистанцията, нищо не ви струва да използвате клип за линията, понеже няма как да не коригирате от разстояние, поне що се отнася до посоката.\n« Обикновено използвам мачове 4,20 м, а не 3,90 или 3,60 м. Когато замятам, това ми дава възможност винаги да имам един метър между върха и плувката, дори и дълбочината да е 3 м ! Освен това аз ловя основно на подвижна плувка или с фидер. »\nКак да потопим линията ?\nАко използвате клип за линията, тя ще пада винаги на едно и също място. Но ако въртите макарата, ще заубите цялата полза от този метод ! Ето ви няколко начина да потопите линията, без да има нужда да местите плувката.\n• Преди риболов капнете няколко капки препарат за миене на съдове върху бобината на макарата.\n• Разредете препарат за миене на съдове във вапоризатор (шише за миене на прозорци) и пръскайте с тази течност линията от време на време.\n• Закрепете една гъба на бигела и я нямокрете със сместа от вода и течност за миене на съдове. Дръжте мача за подпората и прокарайте влакното върху гъбата.\n• Ако сте намазали добре линията, достатъчно е да потопите върха на щеката във водата и да направите рязко движение настрани, за да я потопите. Много лесен жест, но много рибари се затрудняват да потопяват линията по този начин.\nПо принцип това е, защото те не потопяват достатъчно самата пръчка във водата: задължително е да се потопи върха на малко повече от 60 см и след това да се извади от водата.\n« Не се притеснявайте, ако накрая на това движение не сте потопили линията изцяло. Ако влакното Nylon е добре намазано и плувката е достатъчно тежка, за да опъва линията, само след няколко секунди тя сама ще потъне . »\nКакви прашки да използвам ?\nНе може с една и съща прашка да се захранва на различни разстояния. Дейв използва моделите Drennan Softfeed. Зелената прашка е за риболов на 30-35 m, червената за 40-45 m. За да захрани на 20-25 m, Дейв просто сменя оригиналните ластици с каучуковите на прашката за ларви, които са по-малко мощни. Какъвто и да е диаметърът им, той ги реже до един и същи размер – на опънатата му ръка. Така че дължината на ластика зависи от дължината на опънатата ви ръка: ако е по-дълга, няма да е толкова важна.\nНе се колебайте да отрежете ластиците на прашките според дължината на ръката ви.\nКакви последни съвети ще ми дадете за това как да захранвам с по-голяма точност ?\nКогато ловувате далече от брега, и най-малките детайли са от значение.\nВинаги правете топките захранка еднакви по форма и големина.\nНезависимо дали става дума за първоначална захранка или прихранка, не изпускайте плувката от очи. Това означава, че всички топки трябва да са предварително приготвени и да са ви под ръка.\nНе бързайте ! Ако дадена топка не падне там, където искате, успокойте се, поемете си спокойно дъх преди да хвърлите следващата.\n« Прецизността на захранването е също толкова важна при ваглер, колкото и независимо при коя друга техника на риболов на захранен участък,. Използвайте адекватен материал, тренирайте редовно и винаги оставайте спокоен: ще видите как тогава ще прогресирате с гигантски крачки!»\nС Дейв изглежда лесно !\nМнениеот hobby » Сря Апр 01, 2009 0:37\nЗа бабушки на Панчарево\nСтатията е На плувка и дъно\nЗдравейте приятели, казвам се Методи Костов, състезател съм в спортен клуб “Майсторски риболов”. В този брой ще ви представя мач риболов на бабушка на бент Панчарево.\nИме: Методи Костов\nКлуб „Майсторски риболов”\nСлед дълго очакване да има поне един слънчев и топъл ден в началото на март, това стана факт. С група приятели се събрахме да обсъдим къде може да се полови на плувка. След размяна на информация и с други колеги се формираха две места, язовир Искър и бент Панчарево. Като преценихме и метерологичната обстановка, че независимо от слънчевото време ще има доста силен вятър, се реши да се ходи на Панчарево. Имахме и информация от очевидци, че там се събират доста риболовци и поради тази причина ще трябва да се ходи доста рано , за да се заемат по-добри места.\nВ неделя, срещата беше в 5.00 часа на OMV-то на караулката за Панчарево. Пихме по едно кафе и поехме. Като пристигнахме на Панчарево, се оказа, че предположенията са ни прави, там вече имаше около 10 човека, които бяха заели места по парапета на моста. Разтоварихме багажа и заехме местата, на които предполагахме, че ще стане добър риболов. Разбрахме се да пробваме няколко типа риболов – на щека, болонезе, мач и на директен телескоп. Аз реших, че ще ловя на мач. Преценявайки обстановката, имаше лек ветрец, леко течение и голямата дълбочина, която се получаваше по-навътре при мен се появи една идея – да ползвам едни слайдери, които до момента си седяха нови в кутията. Разпънах мача и започнах да си правя линията. Слайдера беше 4+8 грама, което означаваше, че тежеста от 8 грама се монтира на линията, а слайдера е отежнен в тялото си с 4 грама. Спрях се на този модел, защото исках максимално да стоя на едно място и да не ми се движи линията, а това щях да го постигна единствено с тежеста от 8 грама. Монтирах една оливетка 7 грама на около 1 метър от вирбела, на който се връзва куката. Застопорих я с две олова и след това сложих и два дропера на разтоянието от оливетката до вирбела за куката и линията беше готова. Последва мерене на дълбочината. Сложих малката сонда от 10 грама и заметнах. Предположенията за голяма дълбочина се оказаха вярни. На дистанция от 25 метра, дълбочината варираше от 7,00 метра до 7,50 метра. Реших да ловя на малко по - дълбокото , защото там се очертаваше добра площадка, на която да се задържа храната. Фиксирах си влакното на клипса на макарата и бях готов за риболова. Последва забъркване на храната. Бях приготвил един пакет SECRET на VDE, един пакет SUPER ROACH black на VDE, един пакет шоколадова галета, един пакет NATUUR на VDE и към това добавих един килограм глина. След като и захранката беше готова, вече с нетърпение очаквахме да се разведили достатъчно, за да започнем риболова. За стръв имах едър вердевас, пинки, шарен червей и торен червей. За всеки случай бях донесъл и около 400 грама фуил / дребен вердевас /, за захранката. Вързах си кука – Kamasan номер 18, сложих два вердеваса и заметнах. След като позиционирах слайдера, подадох 10 топки захранка. Още не бях приключил със стрелянето на топките и последва кълване, засичане и първата бабушка идваше към мене. Започна едно регулярно кълване на бабушки. Реших да пробвам и друга стръв, започнах на пинка с вердевас, две пинки, шарен с пинка, два бели, торен с пинка и само торен от всичките тези комбинации, а може би имаше и още, най-сполучлива за едрите бабушки се оказа торен с пинка. При първоначалното захранване и при дохранването със захранка не бях слагал никаква жива стръв в топките. След като видях, че рибата се командва перфектно със захранката и отсях дребните с голямата стръв, реших да накълцам малко торен в нея. Захраних с три топки, вече с кълцан торен в тях и последва малко отлив на кълването. В първият момент си помислих, че съм прехранил рибата, но после се оказа, че при всички е спряло – изпускаха водата от Панчарево. Това положение да не кълве рибата продължи около 40 мимнути и след това като по сигнал започнаха отново да взимат уверено стръвта. Забелязах, че вече с прибавения торен червей в храната се отсяваха дребните риби и предимно взимаха едри бабушки, но малко по нарядко. Така риболова си вървеше през целият ден. Независимо, че беше слънчево, отвреме на време се появяваше вятър, които вдигаше вълни и образуваше по-голямо течение. В такива моменти бях много доволен от своя избор на плувка за мача – слайдер. Замятането с нея е много прецизно и линията потъва доста бързо към дъното. Голямата тежест от 8 грама изпъва доста добре цялото влакно и отвесира монтажа. Двата дропера имитираха плавно пропадане на стръвта в последния метър преди дъното. Повода беше 20 сантиметра и само на места допираше дъното. Малката кука предполагаше сигурно взимане на стръвта и добро закачане за устата.\nПри риболова на щека също се ловяха риби, но бяха малко по-дребни с тук-там някоя бонус риба. Същото се получаваше и на директният 6 метров телескоп. При 6 метровото болонезе с фиксирана плувка на 5,50 метра, положението беше средно между щеката и мача. Ловяха се риби предимно среден размер, но не можеше да се достигне дълбочина от 7 метра, за да се ловят и по-едрите бабушки, а те определено стояха там. Предполагам, че заради ежедневното източване на водата едрата риба стоеше по-навътре и само единици се появяваха на по-плиткото. В крайна сметка всички бяха доволни от риболова, защото си бяха хванали доста риба в порядъка на 6 до 9 килограма бабушка. Разбира се накрая всичката риба беше върната обратно във водата, да си плува и да се размножава. Бях доста очарован от Панчарево и от голямата популация на бабушки. Водоемът, който е в непосредствена близост до София, е достъпен за всички риболовци. Да се надяваме, че и за напред ще се лови така добре там.\nПоследна промяна 1 на hobby, променена общо 0 пъти\nМнениеот hobby » Сря Апр 01, 2009 0:38\nРиболов с ваглер на течение\nДали ще ловите на широки, или тесни реки, дали те ще бъдат бързи, или бавни, винаги носете със себе си комплект ваглери. Никое друго перо не може да се справи с поредицата от сменящи се течения и други различни условия.\nФиксираните в горната и долната част плувки (стикове, авони и бал-со--вите плувки с кил) са ограничени, що се отнася до дистанцията. Те са за предпочитане, когато вятърът е благоприятен и дистанцията малка.\nС пълния набор от ваглери вие ще бъдете екипирани за риболов на бързо и бавно течение и всяка дистанция до 40 м, независимо от посоката на вятъра.\nТрябва да споменем също така, че основата за риболов с ваглер - утежняване, замятане и най-вече контрол, са по-лесни за усвояване, отколкото на фиксираните в двата края плувки.\nЕдинственото реално ограничение при употребата на ваглер е, че не можете да водите бавно стръвта в течащите води на реката по начина, по който това е възможно, когато се ползва стик или се лови на щека. Зимната червеноперка атакува най-удачно, когато стръвта се движи два пъти по-бавно от скоростта на течението, т. е. на задържане.\nМожете да си купите ваглери, които са направени от балса, тръстика или куха пластмаса (сламка), но най-добри са тези от пауново перо. Това е доста субективно, но пауновото перо е изключително лек материал и ваглерите, направени от него, са по-добри при замятане, а също така и като поведение във водата. Преди време не можеше да се купи приличен ваглер (паунов) на никаква цена, но сега има много отлични ваглери на пазара и дори можете да се объркате от големия избор.\nЗа речния риболов ще имате нужда от редица разнообразни прави ваглери - изтънени и удебелени в горния край. Най-оптимални са тези с тежест 2-4 ААА. Можете да ползвате и ваглери с удебелено тяло в долната част, но техният дизайн в действителност е пригоден за риболов на големи дистанции в тихи води.\nВаглери с дебела антена\nТе имат удебелени върхове, които не са подходящи за регистриране на кълването, когато се лови на висящо перо, но са идеални за риболов на изтичане в течащи води. Този тип ваглери не потъват лесно, не забиват под водата дори когато се лови на по-малка дълбочина от дължината на линията и утежнението не е пълно. Поради тази причина те се ползват главно през зимата, когато реките са по-бързи, а рибата слиза по-близо до дъното.\nВаглери с изтънена антена\nТе имат тънки връхчета и добре регистрират кълването при риболов на висящо, но затова пък често забиват под водата при дължина на такъма, по-голям от дълбочината. Поради тази причина те се ползват през лятото, когато реките са по-бавни и рибите са в горния слой на водата.\nТой се определя от три неща. Когато вятърът е силен и трябва да заметнете по-надалеч и да утежните максимално линията, монтирайте по-голям грамаж ваглер. Това ще ви помогне при замятането да прехвърлите мястото, на което търсите рибата, след което да придърпате стръвта. По този начин ще имате резерв от тежест, която ще ви помогне срещу по-силен вятър. Никога не се колебайте да използвате по-тежък ваглер, ако ситуацията го изисква.\nДължината на ваглера е много важна. Колкото по-силен е вятърът, толкова по-дълго перо се използва. Дългото перо понякога може и да е пречка, когато се лови в плитчини, но често се налага да се правят компромиси.\nВинаги задържайте линията точно преди перото да падне във водата. По този начин плувката, оловото и куката няма да паднат във водата на камара от възли. Когато се налага да ловите близо до отсрещния бряг, това ще ви предпази от падането на перото с плясък и с потъване под водата - сигурен начин да подплашите рибата.\nПотъваща или плуваща корда?\nДали да се лови с потъваща, или плуваща корда се определя от силата на вятъра. Използвайте винаги потъваща корда с изключение на безветрените дни и реки с много бавно течение. В течащи води и вятър по течението използвайте само потъваща корда. Вятърът по течението кара плуващата корда да образува корем преди самото перо, което пречи на засичането. Дори потъващата корда прави лек корем при такъв вятър. За да решите този проблем, замятайте надолу по течението. Колкото по-силен е вятърът, толкова по-надолу по течението замятайте. Използвайте по-тежък ваглер, това ще ви даде по-голям контрол над такъма.\nСлед като сте заметнали и сте потопили кордата под водата, оставете бигела отворен. Така влакното ще се размотава от шпулата, докато плувката се движи по течението. Така няма да се образува корем.\nИзползвайте плаваща корда в течаща вода, когато няма вятър или ако той духа срещу течението. Замятате по течението и отново оставяте кордата да се размотава от шпулата. Може да се допусне лек корем, но винаги го коригирайте, ако той започне да се увеличава. Коригирайте така, че да не местите плувката, а оттам и стръвта от дъното.\nУтежняване на речни ваглери\nИзползвайте обикновено кръгло олово (съчми), като монтирате 90% от основната тежест за фиксиране на ваглера. В заключващия елемент на плувката трябва да има няколко милиметра разстояние. Колкото е по-силно течението, толкова повече олово е необходимо върху самата линия. Четирите диаграми показват два типа утежнение за през зимата и лятото.\nМнениеот Paparaka » Съб Апр 04, 2009 17:07\nБрей какви статии имало в това списание "На плувка и дъно". Те не напаразно му викат Българския Мачфишинг :):)


Ежедневен троен залог: поздрави с лакти, Лейси на корицата на FHM, Негреану залага на тенис\nЕжедневният троен залог на PokerListings.com е бърз преглед на трите покер новини, които заслужават втори шанс.\nДнес в тройния залог ще обясним какво представлява известния „поздрав с лакът” на шампиона от Aussie Millions $100,000 Дан Смит, ще видим как Лейси Джоунс допринася за глобализирането на покера и как Даниел Негреану и Джейсън Мърсиър правят тенис залози.\n1) Поздравът с лакът на Дан Смит\nНе знам пълното значение на вече известния израз „поздрав с лакът”, но знаем че Дан Смит, който наскоро спечели събитието $100,000 Challenge от турнира 2012 Aussie Millions, е централна фигура в цялата история.\nПочти сме сигурни, че именно той е измислил израза или пък най-малко е негов силен защитник.\nКакто означава „поздрав с лакът”?\n„Поздрав с лакът: контакт лакът в лакът, най-вече, за да се изрази радост.”\n„например Мъж излиза от тоалетната (след като вероятно е опикал ръцете си). Не е нужно да докосвате ръцете му, за да го поздравите.”\nСпоред раздела Nubs for Noobs, има няколко различни поздрава с лакът:\nПоздрав с лакът за потвърждение, поздрав с лакът с извъртане, безименни супер поздрави с лакът, соло поздрав с лакът и др.\nОбщо взето, има много различни видове поздрави с лакът. А най-важното е, че са много по-хигиенични от ръкостискането.\n2) Покер взрив в Чехия\nИма няколко места, на които очакваме да се случи следващия покер „бум”.\nГермания, Япония, Китай, Индия. Вероятно и Бразилия.\nНо една държава ще изскочи пред останалите през следващия месец, когато на пазара ще излезе последния брой на месното издание на FHM.\nДържавата: Чехия. Причината? Лейси Джоунс е на корицата.\nРазбира се, Мартин Стазко предизвика публичен интерес към играта със своето второ място от WSOP 2011.\nНо нищо не може да пренесе спорта на друго ниво в дадена държава, както снимки на професионалните играчи по бельо.\nВ акаунта н Джоунс в Twitter можете да видите снимката от корицата, както и други снимки.\nТук можете да разберете повече за снимките и грима от модела и стилист Катарина Ван Дерам.\n3) Негреану и Мърсиър ядосват възрастна двойка по време на Australian Open\nКакто много покер професионалисти правят по време на турнира Aussie Millions, Даниел Негреану, Джейсън Мърсиър, Мария Хо и Даниел Алаей (плюс още доста играчи) използваха почивния ден, за да погледат тенис на турнира Australian Open.\nОсвен това, както доста покер професионалисти обикновено правят, те пийнаха малко, вдигнаха шум и направиха доходоносен залог при полу-приключил мач.\nВсичко това е заснето във видео клип.\nЗабележка: не се знае кога Негреану ще се научи да използва ландскейп режима на телефона си. Tweet


Продължават да издирват удавилия се в Искър спелеолог - ᐉ Новини от България • последни новости и актуална информация | ФАКТИ.БГ\n38-годишният мъж и негови колеги се преобърнаха със сал на 30 юни\nПубликувана: 3 Юли, 2018 17:29\nВчера търсенето на мъжа е било временно преустановено заради високите води на реката. Инцидентът с издирвания, който е член на пещерен клуб в столицата, където живее, станал, докато той и негови колеги преминавали реката със сал.\nСалът се обърнал от бързото течение и високите води на реката след обилните дъждове в района. Всички паднали, но течението отнесло 38-годишния мъж и той изчезнал във водата. Търсенето по двата бряга на Искър веднага след инцидента, както и на водолазите от Монтана на следващия ден, не даде резултат.


Кой и колко печели от КОВИД-19? - Поглед Инфо\nНамираш се в: Начало » Свят » Кой и колко печели от КОВИД-19?\nКой и колко печели от КОВИД-19?\n07.02.2021, 07:07 Александър Разуваев 9369\n/Поглед.инфо/ Кой и колко печели от ваксинациите? Появиха се първите официални цифри. Сега може да се съди за колко много пари става дума. През ноември 2020 година “Морган Станли” и “Кредит Сюиз” оцениха целия световен пазар на ваксини срещу КОВИД-19 на 10 милиарда долара годишно. Но през декември 2020 година “Морган Станли” прогнозира печалбата само на “Файзер” и “Бионтех” за 2021 година на равнище от 19 милиарда долара. “Голдман Сакс” предрича на “Модерна” печалба на сума над 13 милиарда долара.\nА сега цифрите на самите компании. Американската фармацевтична компания “Файзер”, разработваща съвместно с германската “Бионтех” ваксината срещу коронавируса BNT162b2, разчита да спечели през 2021 година не по-малко от 15 милиарда долара от продажбата на препарата. Съвкупният годишен доход на “Файзер” се прогнозира на около 59061 милиарда долара. Ваксината на “Файзер” и “Бионтех” първа получи одобрение от властите на САЩ и на страните от ЕС. Компаниите делят разходите и печалбата наполовина, съответно “Бионтех” също трябва да получи 15 милиарда долара. Общо “Файзер” и “Бионтех” първоначално планираха да произведат тази година 1,3 милиарда дози ваксина, но след това увеличиха плана за производство до два милиарда дози. За доза се смята една инжекция, а ваксината на двете компании е от две.\nРуската федерация. Русия удиви Запада със своята ваксина срещу коронавируса “Спутник-V”, както през 1957 година СССР изненадва с изстрелването в космоса на първия изкуствен спътник на Земята. Така пише германският вестник “Ди Велт”. В статията пише, че от 1957 година насам Русия не успява да изненада с нищо западните страни от техническа гледна точка. Успехът на меката сила е налице, но колко ще спечелят от това руските компании?\nПроизводството и разпространението на ваксината “Спутник-V” в Русия се регулира със секретна разпоредба на правителството. Ваксинацията в Русия в държавните клиники е безплатна. В частните клиники на Москва цената на една доза е около 25 долара. “Спутник-V” също предвижда две инжекции. Според Регистъра на пределните цени за жизнено важните лекарствени препарати, пределната стойност на “Спутник-V” е 1942 рубли. Вероятно печалбата на предприятието се формира от тази или близка до нея цена.\nПазарът смята, че от 1942 рубли е надценката, която формира печалбите на производителите. До края на годината в Русия сумарно може да пуснат около 100 милиона дози ваксина. Съвкупната печалба на руските компании се равнява на около 100 милиарда рубли. Не е като на “Газпром”, разбира се, но не е никак зле. При това въпросите цифри не отчитат износа на “Спутник-V”. Жалко, че на Московската борса няма фармацевтични компании.


Начало Продукти Представяне Bike Yoke Revive - различният кол за седалка\nНаписано от Любомир Ботушаров\tНеделя, 23 Октомври 2016 06:02\nМоже би е доста изненадващо точно компания като Bike Yoke да навлезе смело, но и отговорно на пазара за понижаващи колове за седалка - силно конкурентен сегмент, в който са се пробвали знайни и незнайни производители, от най-големите имена в окачването през евтини алтернативи от Далечния изток, та до малки и бутикови марки. По отношение на този тип компоненти, които са едни от най-ударно развиващите се в последните години, е пробвано какво ли не - хидравлични, механични, с дистанционно командване или без и т.н. На фон на всичко това Bike Yoke предлагат продукт, който се отличава по две основни неща (колкото и да е трудно това) и на базата на това обещава безпроблемна експлоатация.\nНека започнем с кратко представяне на производителя, тъй като е напълно възможно да не знаете нищо за него. Bike Yoke е компания, базирана в Мюнхен, Германия и името ѝ е свързано с първия продукт, който предложиха на пазара - заместващи удължители (връзки) за окачването на Specialized, които позволяват на потребителите да заменят оригиналния заден амортисьор (който ползва специални, нестандартни крепежни елементи) с който и да е стандартен шок, отговарящ на съответния размер. Последваха и други интересни продукти - например преходник DeHy за понижаващия кол Rock Shox Reverb. Чрез него можете да махнете хидравличния маркуч и бутон и да ги заместите с жило и команда. Този продукт маркира и първата стъпка на Bike Yoke в посока понижаващи колове, защото наред с него компанията представи и свои команди/лостчета за дистанционно командване на понижаващи колове. И така стигаме до продукта, а който е посветена тази статия - името му е Revive (от англ. съживявам се, възкресявам).\nЗащо Revive? Защото този кол за седалка решава проблема с въздуха в системата по един много интересен начин - чрез клапан за обезвъздушаване, който изпуска налягането и възстановява фабричното състояние на хидравличната система в тялото на кола.\nПовечето хидравлични колове за седалка имат сходно вътрешно устройство, в което ключова роля при хидравличното заключване в определена част от хода играе т.нар. вътрешно плаващо бутало (IFP/Internal Floating Piston). Неговата задача е да разделя въздуха от маслото, за да може системата да функционира добре. За да се осигури това, елементите на кола трябва да са много прецизно изработени, без компромиси в материалите и качеството, което повишава цената, а също така са необходими и няколко уплътнения, при това доста стегнати, което може да доведе до насечен ход на кола. Въпреки всички тези мерки обаче, рано или късно въздухът намира начин да премине през уплътненията и да отиде при маслото. Тогава колът започва да прилича по-скоро на амортизиращ, отколкото на понижаващ - при сядане започва да потъва, при сгъване може да не се задържа на желаната позиция и т.н. И настъпва време за ремонт!\nИма и още няколко детайла в конструкцията на Revive, които изглеждат обещаващо. Долната тръба е едно цяло, т.е. горната втулка е монтирана директно в нея, вместо в допълнително завинтена капачка от горната страна, и това има няколко предимства - по-здрава и надеждна конструкция, по-добро разпределяне на товарите и по-добро подреждане/подравняване на шестте щифта, които препятстват въртенето на горната тръба.\nДали този продукт наистина ще промени света на хидравличните понижаващи колове ще разберем в началото на 2017 г., когато Revive официално ще се появи на пазара. В момента на сайта на производителя тече кампания за предварителни заявки (до края на октомври), в рамките на която всеки желаещ да бъде сред първите собственици на такъв кол може да поръча "на зелено" Revive с цена 349 евро за варианта със 125 мм ход и 369 евро за по-дългоходовия модел със 160 мм. По отношение на диаметъра Revive не се различава от повечето други предложения на пазара - 30.9 или 31.6 мм. Според данните от Bike Yoke теглото е 470 грама без дистанционната команда и жилото, което в общи линии е стандартно тегло за подобен продукт - не е нито много по-лек, нито по-тежък от конкурентите си.\nЩе е интересно да го покарат повече хора и да има ревюта. Има шанс да се окаже рок солид ама да видим.\nПетък 28 Октомври 2016, 02:06\nПоследна промяна ( Неделя, 23 Октомври 2016 06:08 )